

Aizkraukles novada pašvaldība

**SKRĪVERU MŪZIKAS UN MĀKSLAS SKOLA**

Uzņēmuma reģ. Nr. 40900011745, izglītības iestādes reģ. Nr. 4574902252

Daugavas iela 85, Skrīveri, Skrīveru pagasts, Aizkraukles novads, LV–5125, mob. tālr. 29493955

e-pasts: smms@aizkraukle.lv

Aizkraukles novada Skrīveru pagastā

**IEKŠĒJIE NOTEIKUMI**

2024. gada 16. decembrī Nr. 2025/1

**IZGLĪTOJAMO UZŅEMŠANAS NOTEIKUMI**

*Izdoti saskaņā ar*

*Izglītības likuma 47.panta pirmo daļu un 47 ¹ panta pirmo un otro daļu;*

*Profesionālās izglītības likuma 27.panta devīto daļu;*

*01.09.2021. Skolas nolikuma 9.,10.,16.,17.,18. punktu;*

*Valsts pārvaldes iekārtas likuma 72.panta pirmās daļas 2.punktu;*

*21.02.2023.Ministru kabineta noteikumiem Nr.70”Noteikumi par personas kompetences atzīšanu*

*uzņemšanai profesionālās izglītības programmas vēlākos mācību posmos”;*

*02.05.2023.Ministru kabineta noteikumiem Nr. 220 „Noteikumi par uzņemšanas kārtību*

*profesionālās izglītības programmās un atskaitīšanu no tām”.*

**I. VISPĀRĪGIE NOTEIKUMI**

1. Izglītojamo uzņemšanas noteikumi (turpmāk tekstā - Noteikumi) nosaka izglītojamo (turpmāk tekstā – audzēkņi) uzņemšanu Skrīveru Mūzikas un mākslas skolā (turpmāk - skola), iestājpārbaudījumu prasības un dokumentu pieņemšanas kārtību.

2. Audzēkņu uzņemšana skolā notiek saskaņā ar LR normatīvajiem aktiem un Skolas izstrādātajiem un direktora apstiprinātajiem Izglītojamo uzņemšanas noteikumiem.

3. Izglītojamo uzņemšana notiek licencētās profesionālās ievirzes mūzikas un mākslas izglītības programmās, kuras skola īsteno.

4. Profesionālās ievirzes izglītības programmās:

**Taustiņ instrumentu spēle – Klavierspēle I, – Akordeona spēle II,**

**Stīgu instrumentu spēle - Vijoles spēle II,**

**Pūšam instrumentu spēle - Flautas spēle II, - Saksofona spēle II, - Klarnetes spēle II, - Eifonija spēle II, - Trompetes spēle II** uzņem audzēkņus līdztekus vispārējās pamatizglītības programmas 1. klasei, 2. klasei.

**Vizuāli plastiskā māksla I** uzņem audzēkņus līdztekus vispārējās pamatizglītības programmas 2. klase, 3. klasei.

5. Mācību ilgums noteikts atbilstoši izvēlētajai mācību programmai.

6. Audzēkņu skaitu skolā profesionālās ievirzes izglītības programmās nosaka LR Kultūras ministrija un Aizkraukles novada pašvaldība, piešķirot finansējumu pedagogu darba samaksai.

**II. IESTĀJPĀRBAUDĪJUMU PRASĪBAS PROFESIONĀLĀS IEVIRZES IZGLĪTĪBAS PROGRAMMAS UZSĀKŠANAI**

7. Skola drīkst noteikt iestājpārbaudījumus audzēkņu uzņemšanai, lai noteiktu vispārējo fizioloģisko piemērotību, muzikālās un mākslinieciskās dotības, zināšanas un prasmes.

8. Mūzikas un mākslas profesionālās ievirzes izglītības programmās direktores apstiprinātā uzņemšanas komisija vismaz 3 pedagogu sastāvā pārbauda bērna atbilstību izglītības programmas uzsākšanai, atbilstoši prasībām šo noteikumu 1. un 2. pielikumā.

9. Uzņemot audzēkni profesionālās ievirzes mūzikas vai mākslas izglītības programmā augstāk par 1. klasi, Skola var noteikt iestājpārbaudījumus konkrētās klases zināšanu līmeņa atbilstības noteikšanai izglītības programmu prasībām un ir atbildīga, lai audzēkņa vecums pieļauj tās absolvēšanu reizē ar vispārizglītojošo skolu.

10. Uzņemot audzēkni izglītības augstākā klasē par pirmo klasi, jāizvērtē iesniegtie dokumenti un audzēkņa mācību sasniegumi (sekmes vispārizglītojošās skolas mācību priekšmetos „Mūzika” vai „Vizuālā māksla”, olimpiāžu vai konkursu rezultāti).

11. Atsevišķos gadījumos audzēkni var uzņemt līdz mācību gada vidum, izvērtējot iepriekšējo sagatavotības līmeni atbilstoši šo noteikumu 8., 9., 10. punktam, ar nosacījumu - līdz mācību gada beigām apgūt pilna mācību gada programmas saturu.

12. Par pieņemto lēmumu par audzēkņa uzņemšanu konkrētā klasē informē audzēkni un viņa vecākus.

**III. AUDZĒKŅA KOMPETENCES NOTEIKŠANA UN**

**UZŅEMŠANA MĀCĪBU TURPINĀŠANAI VĒLĀKOS MĀCĪBU POSMOS**

13. Skola drīkst noteikt pārbaudījumus kompetences noteikšanai, audzēkņa uzņemšanai profesionālās ievirzes izglītības programmas turpināšanai vēlākā mācību posmā (pēc pārtraukuma, pārejot no citas profesionālās ievirzes izglītības iestādes, vai pārejot uz citu skolas profesionālās ievirzes izglītības programmu):

13.1. izglītības programmās **Taustiņ instrumentu spēle , Stīgu instrumentu spēle, un Pūšam instrumentu spēle** var noteikt audzēkņa kompetenci, instrumenta spēles un mūzikas teorijas zināšanu līmeņa atbilstību konkrētā klasē pēc izglītības programmas prasībām;

13.2. izglītības programmā **Vizuāli plastiskās māksla I** noteikt mācību priekšmetā *Zīmēšana* un *Gleznošana* kompetenci un zināšanu līmeņa atbilstību konkrētā klasē pēc izglītības programmas prasībām.

14. Uzņemot audzēkņus izglītības turpināšanai, jāizvērtē iesniegtie dokumenti un audzēkņa mācību sasniegumi (iepriekšējās profesionālās ievirzes izglītības iestādes liecība, olimpiāžu vai konkursu rezultāti).

15. Direktores apstiprinātā kompetences noteikšanas komisija vismaz 3 pedagogu sastāvā aizpilda protokolu un pieņem vienu no šādiem lēmumiem:

15.1. atzīt audzēkņa kompetenci bez pārbaudījumiem, ja dokumentāls apliecinājums ar iegūtiem vērtējumiem vai informācija par iegūtajām prasmēm atbilst profesionālās ievirzes izglītības programmas attiecīgajam līmenim;

15.2. atzīt audzēkņa kompetenci, ja pārbaudījumā ir saņemts sekmīgs vērtējums atbilstoši profesionālās ievirzes izglītības programmas vērtēšanas kritērijiem;

15.3. neatzīt audzēkņa kompetenci, ja pārbaudījumā saņemts nesekmīgs vērtējums.

16. Par pieņemto lēmumu informē audzēkni un viņa vecākus.

17. Komisijas lēmumu var apstrīdēt, iesniedzot iesniegumu skolas direktorei. Direktores lēmumu var pārsūdzēt tiesā Administratīvā procesa likuma noteiktajā kārtībā.

18. Direktore, pamatojoties uz pozitīvu komisijas lēmumu, izdod rīkojumu par audzēkņa uzņemšanu, pievieno komisijas protokolu un individuālo izglītības programmas apguves plānu, ja nepieciešams apgūt papildus mācību priekšmetus, kā arī norāda pārbaudījumu kārtošanas termiņus un nosaka atbildīgo pedagogu.

**IV. KONSULTĀCIJAS**

19. Vienu mēnesi pirms iestājpārbaudījumiem tiek publiskota informācija par iestājpārbaudījumiem un mūzikas un mākslas nodaļas bezmaksas konsultācijām, kuru saturs, darba metodes un prasības ir līdzīgas iestājpārbaudījumu prasībām, bet ne identiskas.

20. Pirms audzēkņa uzņemšanas vecāki vai likumīgie pārstāvji ir tiesīgi iepazīties ar skolas Nolikumu, Iekšējās kārtības noteikumiem, profesionālās ievirzes izglītības programmu un noteikto iestājpārbaudījumu saturu, vērtēšanas kritērijiem, sākuma un beigu laiku.

**V. DOKUMENTU IESNIEGŠANAS KĀRTĪBA**

21. Dokumentus pieņem konsultāciju un iestājpārbaudījumu dienās, kā arī nedēļu pirms iestājpārbaudījuma katru darba dienu no pulksten 9:00 – 18:00 pēc adreses: Daugavas iela 85, Skrīveri, Skrīveru pagasts, Aizkraukles novads, Skrīveru Mūzikas un mākslas skolas lietvedībā, 103. kabinetā.

22. Skolas lietvedībā jāiesniedz **dokumenti:**

22.1. skolas direktorei adresēts iesniegums uz Skolas veidlapas, kuru atrodas gan skolas mājas lapā, gan var saņemt skolas lietvedībā;

22.2. jāuzrāda dzimšanas apliecības vai pases oriģināls;

22.3. ģimenes ārsta izraksts no medicīniskās kartes (veidlapa Nr.027/u);

22.4. izglītības iestādes maiņas gadījumā jāiesniedz iepriekšējās skolas izglītības dokuments vai skolas izziņa ar sekmju izrakstu.

23. Vecāku vai pilngadīgas personas iesniegumu reģistrē un dokumentus līdz uzņemšanai uzglabā atbilstoši lietu nomenklatūrai.

**VI. UZŅEMŠANAS KOMISIJA**

24. Izglītojamo uzņemšanu veic ar skolas direktores rīkojumu apstiprināta Uzņemšanas/ kompetences novērtēšanas komisija vismaz 3 pedagogu sastāvā.

25. Uzņemšanas komisiju apstiprina vienam mācību gadam.

26. Uzņemšanas komisijas sēdes tiek protokolētas.

**VII. IESTĀJPĀRBAUDĪJUMI UN IZGLĪTOJAMO UZŅEMŠANAS KĀRTĪBA**

27. Audzēkņu uzņemšana tiek izsludināta vienu mēnesi iepriekš. Iestājpārbaudījumi tiek rīkoti maija beigās vai jūnija sākumā. Papildus uzņemšana var tikt rīkota augusta beigās un septembra sākumā. Nepieciešamības gadījumā audzēkņus iztrūkstošajās specialitātēs var uzņemt visa mācību gada garumā.

28. Audzēkņus skolā uzņem, pamatojoties uz iestājpārbaudījumu rezultātu kopējo punktu skaitu. Punktu vērtība tiek izteikta 10 baļļu sistēmā, tas ir viens punkts pielīdzināms vienai ballei. Skolā var tikt uzņemti audzēkņi, kuru iestājpārbaudījumu rezultātu vidējais kopējo punktu skaits ir ne mazāks par 4 ballēm.

29. Konkursa situācijā priekšroka tiek dota audzēkņiem, kuri ieguvuši augstāku punktu skaitu.

30. Audzēkņu ieskaitīšana skolā notiek, pamatojoties uz Uzņemšanas komisijas lēmumu.

31. Uzņemšanas komisijas lēmumu par audzēkņu uzņemšanu skolā direktore apstiprina ar rīkojumu.

32. Uzņemšanas rezultātus paziņo piecu darba dienu laikā.

33. Vecākus, kuru bērni netiek uzņemti skolā, iepazīstina ar Uzņemšanas komisijas lēmumu.

34. Uzņemšanas komisijas lēmumu var apstrīdēt, iesniedzot iesniegumu skolas direktorei.

Direktores lēmumu var pārsūdzēt tiesā Administratīvā procesa likuma noteiktajā kārtībā.

35. Audzēknim iestājoties Skolā, starp Skolu un audzēkņa vecākiem (likumīgajiem pārstāvjiem) noslēdz divpusēju Izglītošanas līgumu.

**VIII. MĀCĪBU UZSĀKŠANA, ARHĪVS**

36. Mācību gada sākumu nosaka normatīvie akti.

37. Uzņemtos audzēkņus, kuri 10 mācību dienu laikā bez attaisnojoša iemesla neierodas uz nodarbībām, ar skolas direktores rīkojumu atskaita no skolas.

38. Uzņemto audzēkņu iesniegumi un pārējie dokumenti tiek glabāti saskaņā ar skolas Lietu nomenklatūru.

39. Neuzņemto audzēkņu vecākiem ir tiesības saņemt izziņu par iestājpārbaudījuma rezultātiem.

**IX. CITI NOTEIKUMI**

40. Audzēkņu uzņemšanas noteikumi ir brīvi pieejami Skolas lietvedībā.

41. Grozījumus Izglītojamo uzņemšanas noteikumos var izdarīt pēc administrācijas vai Pedagoģiskās padomes priekšlikuma.

**42.** IZGLĪTOJAMO UZŅEMŠANAS NOTEIKUMI Skrīveru Mūzikas un mākslas skolā - apspriesti un pieņemti pedagoģiskās padomes 2024. gada 16. decembrī sēdē, protokola Nr. 7 un stājās spēkā **ar 2024. gada 16. decembri.**

43. Ar 2024. gada 16. decembri atzīt par spēku zaudējušiem 2023/3 01. 09. 2023. apstiprinātos IZGLĪTOJAMO UZŅEMŠANAS NOTEIKUMI Skrīveru Mūzikas un mākslas skolā.

Skolas direktore Iveta Biķerniece

1. pielikums Izglītojamo uzņemšanas noteikumiem

**UZŅEMŠANAS PĀRBAUDĪJUMA PRASĪBAS**

**MŪZIKAS PROGRAMMĀ**

Izglītojamā atbilstību PROFESIONĀLĀS IEVIRZES IZGLĪTĪBAS PROGRAMMAS UZSĀKŠANAI nosaka individuāli pārbaudot:

* muzikālās dotības:
  + 1. muzikālās dzirdes pārbaude
       - nodziedāt dziesmu (vēlams tautasdziesmu) ar vārdiem;
       - nodziedāt uz zilbes “la” vienu, divas vai trīs uz klavierēm harmoniski nospēlētas skaņas;
       - salīdzināt divas melodijas (maž. un min.- jautra, priecīga, bēdīga; reģistru- smalkāk, rupjāk, zemāk).
    2. muzikālās atmiņas pārbaude

- nodziedāt uz zilbes “la” divas skolotāja spēlētas frāzes apjoma melodijas.

melodijas taktsmērs- 2/4 vai 3/4,

melodijas kustība- pakāpeniska kustība uz augšu un uz leju, kustība pa tercām, pa mažora vai minora trijskaņiem, t5 lēcieni ↑↓

iespējamās ritma grupas, kas sastāv no pusnotīm, cetutdaļnotīm, astotdaļnotīm, sešpadsmitdaļnotīm, viegliem punktētiem ritmiem vai sinkopēm.

* + 1. ritma izjūtas pārbaude
       - izplaukšķināt skolotāja spēlētās melodijas (frāzes apjomā) ritmu, kas sastāv no pusnotīm, cetutdaļnotīm, astotdaļnotīm, sešpadsmitdaļnotīm, viegliem punktētiem ritmiem vai sinkopēm.
* vispārējo fizioloģisko attīstību atbilstoši konkrētā mūzikas instrumenta spēles specifikai.

2. pielikums Izglītojamo uzņemšanas noteikumiem

**UZŅEMŠANAS PĀRBAUDĪJUMA PRASĪBAS**

**MĀKSLAS PROGRAMMĀ**

Izglītojamā atbilstību PROFESIONĀLĀS IEVIRZES IZGLĪTĪBAS PROGRAMMAS UZSĀKŠANAI nosaka individuāli pārbaudot.

Pārbaudes formas:

I Gleznošana

\* tematisks gleznojums

\* formāts: A-4

\* tehnika (guaša, akvarelis)

II Zīmēšana

\* 2 priekšmetu zīmējums

\* formāts: A-4

\* jaukta tehnika (zīmulis, krāsu zīmulis, lodīšpildspalva, flomāsters un citi palīg līdzekļi)